
RAPORT

asupra proiectului  de Lege pentru modificarea şi  completarea 
Legii nr.189/2003 privind asistenţa judiciară internaţională în materie civilă şi  comercială
                    În conformitate cu prevederile art. 95  şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de  Lege pentru modificarea şi  completarea Legii nr.189/2003 privind asistenţa judiciară internaţională în materie civilă şi  comercială, trimis cu adresa nr. P.L.-x 985 din  27 decembrie 2006  şi înregistrat  sub nr. 31/1536 din   28 decembrie  2006.
Potrivit prevederilor art. 75 din Constituţie şi ale art. 92  alin (9)    pct. 2 din Regulamentul Camerei Deputaţilor,  republicat, Camera Deputaţilor este Cameră decizională. 

Senatul, în  calitate  de primă  Cameră  sesizată, a adoptat acest  proiect  de lege în şedinţa  din  14 decembrie 2006.

Consiliul Legislativ  a avizat favorabil proiectul de lege, cu unele observaţii şi propuneri, conform avizului nr. 1401 din 21 octombrie 2006.

Proiectul de lege supus dezbaterii are ca obiect de reglementare modificarea  şi completarea Legii nr.189/2003 privind  asistenţa judiciară internaţională în materie civilă şi  comercială. Principalele intervenţii legislative vizează facilitarea contactului direct, după aderarea României la  Uniunea Europeană, între autorităţile judiciare române şi cele din alte state membre ale Uniunii, în spiritul principiului recunoaşterii reciproce a hotărârilor care  constituie fundamentul cooperării judiciare în spaţiul de libertate, securitate şi justiţie, astfel cum s-a  statuat la Consiliul European de la Tampere din 15 -16 octombrie 1999.

În conformitate cu prevederile art. 61 din Regulamentul Camerei Deputaţilor, membrii Comisiei au examinat propunerea  legislativă, menţionată mai  sus, în şedinţa din  7 februarie 2007.

La dezbateri, au participat, în calitate  de invitaţi, din  partea  Ministerului Justiţiei, doamna Katalin Barbara Kibedi, secretar de stat şi Violeta Belegante, şef serviciu.

                   În urma  examinării proiectului de lege, şi a opiniilor  exprimate, membrii Comisiei au hotărât, cu unanimitate  de voturi, să  supună Plenului Camerei  Deputaţilor, spre dezbatere  şi adoptare  proiectul de Lege    pentru modificarea şi  completarea Legii nr.189/2003 privind asistenţa judiciară internaţională în materie civilă şi  comercială, cu  amendamentele  admise  care  sunt  redate în Anexa la  prezentul raport.

Din numărul total de 24 membri ai Comisiei juridice, de disciplină şi imunităţi au fost prezenţi la  dezbateri  16   deputaţi.
În raport de obiectul şi conţinutul său, propunerea  legislativă face parte din categoria legilor ordinare.
PREŞEDINTE,                                                                         SECRETAR,
Sergiu ANDON                                                                        George Băeşu
Consilier

Dumitra Diaconu
Anexa
AMENDAMENTE  ADMISE:

	Nr.

crt.
	Text act  normativ de  bază
	Text adoptat  de Senat
	Text  propus de Comisie 
(autorul amendamentului)
	Motivare

	1
	(Text  din Legea nr. 198/2003)
	LEGE
pentru  modificarea şi completarea Legii nr. 189/2003 privind asistenţa judiciară internaţională în materie civilă şi comercială

	       Nemodificat.
	

	2
	________
	Art. I. - Legea nr. 189/2003 privind asistenţa judiciară internaţională în materie civilă şi comercială, publicată în Monitorul Oficial al României, Partea I, nr. 337 din 19 mai 2003, se modifică şi se completează după cum urmează:


	        Nemodificat.
	

	3
	Art.5  . . .
(3)  Prevederile alin. (1) şi (2) nu împiedică comunicarea de acte direct între instanţele române, la nivelul curţilor de apel, şi cele străine de nivel similar, în temeiul unor convenţii bilaterale sau în conformitate cu legislaţia comunitară, după ce România va deveni stat membru al Uniunii Europene.

	1. Alineatul (3) al articolului 5 se abrogă.


	       Nemodificat.
	

	4
	Art. 9  . . . . . . 
(4) Prevederile alin. (1)-(3) nu împiedică comunicarea de acte direct între instanţele străine şi române la nivelul curţilor de apel, în temeiul unor convenţii bilaterale sau în conformitate cu legislaţia comunitară, după ce România va deveni stat membru al Uniunii Europene.

	2. Alineatul (4) al articolului 9 se abrogă.


	        Nemodificat.
	

	5
	Art. 17  . . . . .
(5) Prevederile art. 16, precum şi ale alin. (1)-(4) nu împiedică solicitarea de comisii rogatorii de către instanţele române, la nivelul curţilor de apel direct de la instanţele de nivel similar din străinătate, în temeiul unor convenţii bilaterale sau în conformitate cu legislaţia comunitară, după ce România va deveni stat membru al Uniunii Europene.

	3. Alineatul (5) al articolului 17 se abrogă.


	      Nemodificat.
	

	6
	Art. 22  . . . . .
(4) Prevederile alin. (1)-(3) nu împiedică primirea de comisii rogatorii din străinătate, transmise direct de instanţele străine către instanţele române, la nivelul curţilor de apel, în temeiul unor acorduri bilaterale sau în conformitate cu legislaţia comunitară, după ce România va deveni stat membru al Uniunii Europene.

	4. Alineatul (4) al articolului 22 se abrogă.


	       Nemodificat.
	

	7
	_________
	5. După articolul 33 se introduce un nou capitol, Capitolul V1 - Dispoziţii privind asistenţa judiciară dintre România şi statele membre ale Uniunii Europene, cuprinzând articolele 331 – 334 , cu următorul cuprins:


	      Nemodificat.
	

	8
	________
	„Art. 331. - În aplicarea Regulamentului Consiliului (CE) nr. 1348/2000 din 29 mai 2000 privind notificarea asupra documentelor judiciare şi extrajudiciare în materie civilă şi comercială în statele membre, procedura de comunicare a actelor judiciare şi extrajudiciare se efectuează după cum urmează:

a) instanţele române comunică actele judiciare şi extrajudiciare direct către autorităţile primitoare ale statelor membre ale Uniunii Europene, cu transmiterea unei copii a cererii de comunicare Ministerului Justiţiei, pentru evidenţă;
b) notarii, executorii judecătoreşti şi alte autorităţi, în competenţa cărora intră comunicarea de acte în străinătate, efectuează transmiterea cererilor prin intermediul judecătoriilor în a căror circumscripţie îşi au sediul profesional, dispoziţiile lit. a)  fiind aplicabile în mod corespunzător;
c) autoritatea română primitoare a cererii de comunicare de acte judiciare şi extrajudiciare din statele membre ale Uniunii Europene este judecătoria în a cărei circumscripţie domiciliază sau îşi are sediul destinatarul. La restituirea actelor, judecătoria informează în copie Ministerul Justiţiei pentru evidenţă.


	
	

	9
	________
	Art. 332. - În aplicarea Regulamentului Consiliului (CE) nr. 1206/2001 din 28 mai 2001 privind cooperarea dintre organele jurisdicţionale ale statelor membre în vederea obţinerii de probe în materie civilă sau comercială, cererile de obţinere a probelor prin comisie rogatorie internaţională se efectuează după cum urmează:
a) instanţele române transmit cererile direct către instanţele solicitate competente din statele membre ale Uniunii Europene, iar o copie a cererii de obţinere de probe se transmite unei Ministerului Justiţiei, pentru evidenţă;
b) de către judecătoria în a cărei circumscripţie urmează a se obţine proba solicitată din statele membre ale Uniunii Europene. La restituirea actelor, judecătoria trimite o copie Ministerului Justiţiei, pentru evidenţă. 


	
	

	10
	________
	Art. 333. - În aplicarea dispoziţiilor art. 331 lit. a) şi b) şi art. 332 lit. a), pentru a obţine informaţii privind atât limba folosită pentru completarea formularelor, cât şi limba folosită pentru traducerea actelor anexate acestora, acceptate şi notificate Comisiei Europene de către statele membre ale Uniunii Europene, autorităţile române competente accesează pagina specializată de internet a Comisiei Europene şi consultă punctele de contact ale Reţelei Judiciare Europene în materie civilă şi comercială.


	
	

	11
	_________
	Art.  334. - (1) Ministerul Justiţiei este autoritate centrală română în temeiul art. 3 alin 1 din Regulamentul Consiliului (CE) nr. 1348/2000 din 29 mai 2000 şi în temeiul art. 3 alin 1 din Regulamentul Consiliului (CE) nr. 1206/2001 din 28 mai 2001.
(2) Ministerul Justiţiei efectuează comunicările în legătură cu informaţiile care sunt necesare în temeiul art. 23 din Regulamentul Consiliului (CE) nr. 1348/2000 din 29 mai 2000, precum şi în temeiul art. 22 din Regulamentul Consiliului (CE) nr. 1206/2001 din 28 mai 2001.
(3) În temeiul art. 3 alin. 3 din  Regulamentul Consiliului (CE) nr. 1206/2001 din 28 mai 2001, Ministerul Justiţiei îndeplineşte atribuţiile referitoare la luarea unei decizii privind cererile formulate în baza art. 17 din acelaşi regulament.”


	
	

	12
	Art.35…………………….

(2) Pentru aplicarea legislaţiei comunitare la care se referă art. 5 alin. (3), art. 9 alin. (4), art. 17 alin. (5) şi art. 22 alin. (4), Ministerul Justiţiei va elabora, până la data de 30 noiembrie 2006, metodologia de implementare a regulamentelor adoptate în cadrul Uniunii Europene în domeniul asistenţei judiciare în materie civilă şi comercială.

	6. Alineatul (2) al articolului 35 se abrogă.


	      Nemodificat.
	

	13
	
	Art. II. - Dispoziţiile art. I pct. 5 intră în vigoare la data aderării României la Uniunea Europeană.


	    Se elimină.
      Autor: Comisia  juridică.

	       În prezent, prevederea  nu  se  mai  justifică, întrucât România  a aderat la Uniunea Europeană de la  data  de 1 ianuarie  2007.

	14
	
	Art. III. -   Legea nr.189/2003 privind asistenţa judiciară internaţională în materie civilă şi comercială, publicată în Monitorul Oficial al României, Partea I, nr. 337 din 19 mai 2003, cu modificările şi completările aduse prin prezenta lege se va republica, dându-se textelor o nouă numerotare.


	   Art. II – Nemodificat.
       Autor: Comisia  juridică.
	        Prin renumerotare  ca urmare  a eliminării, art. III devine art. II cu  textul nemodificat. 

